Diari Oficial de la Generalitat Valenciana


Sumari del DOGV 10799, del 26-02-2025 (2025/2221)

ANUNCI de la Resolució d'Alcaldia número 2025-0095, de 7 de febrer de 2025, per la qual s'aprova definitivament el projecte de reparcel·lació de la unitat d'execució única, Sector 7, de Chera.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10278

Data del DOGV
:   26-02-2025

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2025/2221

CVE
:   XJWF-Y-5556-9434

Data del document
:   07-02-2025

Organisme emissor
:   Ajuntament de Chera

Tipus de document
:   Anunci

Atés l'expedient quant al Projecte de reparcel·lació de la unitat d'execució única, sector 7 de Chera, del qual es desprenen els següents

*Antecedents*

Primer. Vist el Decret d'alcaldia núm. 2024-0523, de 3 d'octubre de 2024, de l'Ajuntament de Chera, mitjançant el qual es va acordar, de conformitat amb l'article 98.2.a) del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, en el si de l'expedient núm. 303/2024, «sotmetre a informació pública el projecte de reparcel·lació forçosa del carrer de la Sociedad Musical Santa Cecilia de Chera (unitat d'execució única sector 7) i la seua documentació annexa», així com la seua publicació en el *Diari Oficial de la Generalitat Valenciana*, la qual cosa es va produir el 23 d'octubre de 2024 (DOGV 9963), a l'efecte que es formulen totes les observacions i al·legacions que s'estimen convenients.

Segon.  Davant la situació d'excepció generada a conseqüència de la DANA que va tindre lloc el passat 29 d'octubre de 2024, així com les greus conseqüències i complicacions derivades d'això, i amb la finalitat de facilitar la participació dels afectats per la indicada actuació urbanística i de la resta d'interessats en el procés d'informació pública, esta alcaldia presidència, mitjançant el Decret núm. […] de 18 de novembre de 2024, va acordar l'ampliació per un mes del termini d'al·legacions al projecte de reparcel·lació forçosa del carrer de la Sociedad Musical Santa Cecilia de Chera (unitat d'execució única sector 7) i la seua documentació annexa, el termini de la qual per a presentar al·legacions finalitzava el 23 de novembre de 2024, per la qual cosa este termini s'ampliarà fins al 23 de desembre de 2024 i s'exposarà a informació pública.

Acordar, a més, la publicació d'un anunci en el *Diari Oficial de la Generalitat Valenciana*  i la notificació individual als propietaris inclosos en l'àrea reparcel·lable, així com possibilitar la presentació d'al·legacions, suggeriments i qualssevol altres documents que s'estimaren oportuns per les persones interessades, dins del termini esmentat. Publicació del 21 de novembre de 2024 (DOGV 9989).

Tercer. Dins del termini conferit per a la presentació d'al·legacions, van tindre entrada a l'Ajuntament al·legacions presentades per Rafael Martí García, en representació de Manuel Forner Pla (Registre d'entrada núm. 4861-Q-DR-983, de 23 de desembre de 2024), i d'Antonio Navarro Crespo, en representació d'Alberto Gisbert Fernández (Registre d'entrada núm. 8615-H-JS-629, de 23 de desembre de 2024).

*Fonaments de dret*

Primer. S'aplica la legislació següent:

– Article 18 del Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana.

– Articles 82 i 83 de la Llei 39/2015, d'1 d'octubre, del procediment administratiu comú de les administracions públiques.

– Article 25 de la Llei 29/1998, de 13 de juliol, reguladora de la jurisdicció contenciosa administrativa.

– Article 85 i següents del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP).

Segon.  Quant a les al·legacions presentades, cal manifestar, en primer lloc que Antonio Navarro Crespo, en representació d'Alberto Gisbert Fernández (Registre d'entrada núm. 2682-N-GA-842), interessa l'exclusió del projecte de reparcel·lació d'una porció de terreny en el seu moment alienat mitjançant contracte privat a un tercer, segons indica «trenta metres quadrats del terreny», perquè siguen tinguts en compte en l'expedient, «a l'efecte de la realitat material de titularitats».

Revisada la documentació que acompanya l'al·legació, i també el que ha manifestat el propi al·legant, es constata que esta compravenda no s'ha elevat a públic, així com tampoc s'han dut a terme els respectius projectes de segregació i d'agregació de la porció de l'esmentada porció de parcel·la. De la mateixa manera, no s'ha obtingut la preceptiva llicència urbanística per a materialitzar esta segregació i posterior agregació, i tot això exclou la seua consideració per a la tramitació del present expedient de reparcel·lació.

Sense perjuí del que s'ha indicat, cal expressar que això no impedix que els meritats tràmits, que tendixen a regularitzar l'expressada compravenda, puguen realitzar-se una vegada aprovada la present reparcel·lació.

Pel que s'ha dit abans, ha de ser desestimada l'al·legació presentada per Antonio Navarro Crespo, en representació d'Alberto Gisbert Fernández.

Tercer. L'al·legació presentada per Rafael Martí García, en representació de Manuel Forner Pla interessa «la comprovació de les superfícies resultants de les parcel·les després de l'execució del vial que s'ha portat a terme».

Tal com pot comprovar-se en els plans que acompanyen la memòria del Projecte de reparcel·lació de la unitat d'execució única sector 7 de Chera, concretament en els plans «3.01 Pla topogràfic. Àmbit de la reparcel·lació» i «4.01 Parcel·les aportades. Sobre pla topogràfic», els mesuraments de les parcel·les efectuades en l'àmbit del projecte de reparcel·lació que ens ocupa s'han dut a terme amb posterioritat a l'execució del vial, per la qual cosa la petició efectuada per l'interessat manca d'objecte.

Pel que s'ha dit anteriorment, ha de ser desestimada l'al·legació presentada per Manuel Forner Pla.

Quart.  L'article 98 TRLOTUP, en l’apartat 2.e), establix que l'aprovació del projecte de reparcel·lació s'acordarà per l'Ajuntament dins del termini de sis mesos des de la data de publicació de l'anunci d'informació pública en el *Diari Oficial de la Generalitat Valenciana*.

L'apartat 3 del mateix precepte determina que la resolució d'aprovació ha de ser motivada, decidir sobre totes les qüestions plantejades per les persones interessades i pronunciar-se sobre tots els aspectes que haja de contindre el títol inscriptible.

Quint.  L'article 99 del TRLOTUP establix que l'aprovació de la reparcel·lació forçosa produirà els efectes següents:

[a) Transmissió, a l'administració corresponent, en ple domini i lliure de càrregues, de tots els terrenys de cessió obligatòria per a la seua incorporació al patrimoni públic del sòl o la seua afectació als usos previstos en el planejament, així com la modificació d'ofici de l'inventari de béns de les administracions públiques, amb els efectes consegüents.

b) Subrogació, amb plena eficàcia real, de les finques resultants per les finques aportades, que haurà de quedar establida la seua correspondència.

c) Afecció real de les finques resultants privades al compliment de les càrregues i al pagament dels gastos inherents al procés urbanitzador.

d) Extinció de drets i càrregues que graven o afecten les finques d'origen i siguen incompatibles amb el planejament o el projecte de reparcel·lació. Si és el cas, es preveurà el seu trasllat a les finques de resultat i la seua transformació, si és procedent, en els termes previstos per la normativa hipotecària].

Una vegada exposat el que s'ha indicat anteriorment, en atenció a les atribucions conferides a l'Alcaldia per la Llei 7/85, de 2 d'abril, reguladora de les bases de règim local (modificada per la Llei 11/1999, de 21 d'abril), per mitjà del present,

RESOLC

*Primer*

Desestimar les al·legacions presentades dins del termini i en la forma corresponent per Antonio Navarro Crespo, en representació d'Alberto Gisbert Fernández, i Rafael Martí García, en representació de Manuel Forner Pla, de conformitat amb els motius exposats anteriorment.

*Segon*

Aprovar definitivament el Projecte de reparcel·lació de la unitat d'execució única sector 7 de Chera, conforme a la documentació tècnica presentada, en virtut de l'article 98 del TRLOTUP.

*Tercer*

Notificar el present acord als interessats i publicar-lo en el *Diari Oficial de la Generalitat Valenciana*  i en el tauler d'anuncis de l'Ajuntament, als efectes oportuns.

*Quart*

Procedir a la inscripció del projecte de reparcel·lació en el Registre de la Propietat, una vegada siga ferma en via administrativa i s'acredite el compliment dels requisits legals pertinents.

*Quint*

Informar els propietaris de les finques resultants sobre els seus drets i obligacions derivats del projecte de reparcel·lació aprovat.

De conformitat amb el que es disposa en la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, pot interposar recurs potestatiu de reposició, en el termini d'un mes davant del mateix òrgan que va dictar l'acte; o recurs contenciós administratiu, davant del jutjat corresponent d'esta jurisdicció, en el termini de dos mesos, a comptar de l'endemà de la recepció d'esta notificació. Si opta per interposar el recurs de reposició potestatiu, no es podrà interposar el recurs contenciós administratiu fins que el primer recurs no es resolga expressament o es desestime per silenci.

Tot això, sense perjuí que puga exercir qualsevol altre recurs que estime pertinent.

Contra la present resolució, que posa fi a la via administrativa, pot interposar, alternativament, un recurs de reposició potestatiu davant de l’alcalde president d’este ajuntament, en el termini d’un mes a comptar de l’endemà de la publicació del present anunci, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques; o un recurs contenciós administratiu, davant del jutjat contenciós administratiu de València, en el termini de dos mesos, a comptar de l’endemà de la publicació del present anunci, de conformitat amb l’article 46 de la Llei 29/1998, de 13 de juliol, de la jurisdicció contenciosa administrativa. Si s’opta per interposar el recurs de reposició potestatiu, no es podrà interposar el recurs contenciós administratiu fins que el primer recurs no es resolga expressament o es desestime per silenci. Tot això, sense perjuí que puga interposar-se qualsevol altre recurs que puga estimar més convenient al seu dret.

  

Chera, 7 de febrer de 2025

Alejandro Portero Igual

Alcalde president